**R O M Â N I A P r o i e c t**

**JUDEŢUL MUREŞ**

**CONSILIUL LOCAL MUNICIPAL TÎRGUMUREŞ**

**H O T Ă R Â R E A     nr. \_\_\_\_\_\_\_**

**din 30 august 2012**

**privind modificarea şi completarea Hotărârii Consiliului local nr. 25/23.02.2012**

**privind numirea unor mandatari judiciari, în cauzele şi căile de atac,**

**de pe rolul instanţelor judecătoreşti având ca obiect anularea/suspendarea**

**Hotărârii Consiliului local nr. 430/22.12.2011**

***Consiliul Local municipal Tîrgu Mureş, întrunit în şedinţă ordinară de lucru,***

Văzând Expunerea de motive nr.\_\_\_\_\_\_\_\_\_\_\_ din 29.08.2012 prezentată de Secretarul Municipiului Tîrgu Mureş privind numirea unui mandatar judiciar, în cauzele şi în căile de atac, de pe rolul instanţelor judecătoreşti având ca obiect anularea Hotărârii Consiliului local municipal nr. 430/22.12.2011, precum şi amendamentele propuse în plenul Consiliului Local municipal Tîrgu Mureş,

În temeiul art. 36, alin. (1) şi alin. (9), art. 45, alin. (1), art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art. 1.** Se modifică şi se completează art. 1 al H.C.L. nr. 25/2012 modificat de HCL nr.122/2012 în sensul că se ia act de denunţarea contractului de asistenţă juridică încheiat cu d-na. Karácsony- Erdei Etel de a îndeplini funcţia de mandatar judiciar pentru reprezentarea Consiliului local în cauzele şi în căile de atac aflate pe rolul instanţelor judecătoreşti având ca obiect anularea H.C.L. nr 430/2011. Se ia act de faptul că dna. avocat Karácsony- Erdei Etel nu are pretenţii patrimoniale legate de contractul de asistenţă juridică nr.4990/05 06 2012.

**Art. 2.** Se stabileşte onorariu avocaţial în sumă de \_\_\_\_\_\_\_\_\_\_lei pentru reprezentarea Consiliului local în cauza de la art. 1.

**Art. 3.** Se mandatează dl. Viceprimar Maior Sergiu Claudiu să negocieze cu dl. Gogolak Csongor continuarea activităţii de mandatar în cauza de la art 1.

**Art. 4.** În cazul refuzului dl. Gogolak Csongor de exercitare a funcţiei de mandatar judiciar, această calitate va fi exercitată de dl./dna. \_\_\_\_\_\_\_\_\_\_, în acelaşi condiţii.

**Art. 5.** Restul prevedirilor din H.C.L. 25/2012 rămân neschimbate.

**Art. 6.** De executarea prezentei hotărâri răspunde Direcţia Juridică şi dl. Gogolak Csongor, respectiv \_\_\_\_\_\_\_\_\_\_\_\_\_\_\_\_.

**Viza de legalitate**

**Secretarul Municipiului Tîrgu Mureş**

**Maria Cioban**

ROMANIA

JUDETUL MURES   
CONSILIUL LOCAL MUNICIPAL TIRGU MURES

**EXPUNERE DE MOTIVE**

Având în vedere dispoziţiile art.90 din Legea nr.161/2033 conform cărora, consilierii locali care au funcţia de preşedinte, vicepreşedinte, director general, director, manager, administrator, membru al consiliului de administraţie sau cenzor ori alte funcţii de conducere, precum şi calitatea de acţionar sau asociat la societăţile comerciale cu capital privat sau cu capital majoritar de stat ori cu capital al unei unităţi administrativ-teritoriale nu pot încheia contracte comerciale de prestări de servicii, de executare de lucrări, de furnizare de produse sau contracte de asociere cu autorităţile administraţiei publice locale din care fac parte, cu instituţiile sau regiile autonome de interes local aflate în subordinea ori sub autoritatea consiliului local sau judeţean respectiv ori cu societăţile comerciale înfiinţate de consiliile locale sau consiliile judeţene respective,

Ţinând seama că dna. Avocat Karácsony- Erdei Etel a devenit consilier local ulterior numirii sale în calitate de mandatar în cauza privind anularea HCL nr.430/2011,

Având în vedere că dosarul nr.1773/102/2012 având ca obiect acţiunea de anulare a HCL nr.430/2011, are termen de judecată la 11 09 2012 iar depunerea întâmpinărtii este obligatorie,

Ţinând seama de complexitatea cauzei şi de implicaţiile acesteia,

Se impune numirea unui nou mandatar avocat în cauza sus indicată.

Dosarul înregistrat la Tribunalul Mureş sub nr.1029/102/2012, având ca obiect suspendarea executării HCL nr.430/2011, a fost soluţionat în mod irevocabil prin Decizia nr.1965/07 06 2012 prin respingerea recursului cu consecinţa menţinerii hotărârii primei instanţe, de respingere a acţiunii.

Iniţiator

Karácsony- Erdei Etel